# คู่มือ Vinagre

Vinagre เป็นเครื่องมือแสดงพื้นโต๊ะเครื่องอื่น

2007, 2008
Jonh Wendell (wendell@bani.com.br)
2008.Theppitak Karoonboonyanan <thep@linux.thai.net>, 2008.
Sira Nokyoongtong (gumaraa@gmail.com)
Jonh Wendell

อนุญาตให้ทำซ้ำ เผยแพร่ และ/หรือ ดัดแปลงเอกสารนี้ได้ ภายใต้เงื่อนไขของ GNU Free Documentation License (GFDL) รุ่น 1.1 หรือรุ่นถัดมารุ่นใดๆ ที่เผยแพร่โดยมูลนิธิซอฟต์แวร์เสรี (Free Software Foundation) โดยไม่มี "หัวข้อห้ามเปลี่ยน" (Invariant Sections), ไม่มี "ข้อความปกหน้า" (Front-Cover Texts) และไม่มี "ข้อความปกหลัง" (Back-Cover Texts) คุณสามารถอ่านสำเนาของ GFDL ได้จาก ลิงก์นี้ หรือในแฟ้ม COPYING-DOCS ที่เผยแพร่มาพร้อมกับคู่มือนี้

คู่มือนี้ เป็นส่วนหนึ่งของชุดคู่มือ GNOME ที่เผยแพร่ภายใต้ GFDL ถ้าคุณต้องการเผยแพร่คู่มือนี้แยกต่างหากจากชุด คุณสามารถทำได้โดยเพิ่มสำเนาของสัญญาอนุญาตไปกับคู่มือ ตามที่อธิบายในข้อ 6 ของสัญญาอนุญาต

มีชื่อหลายชื่อที่บริษัทต่างๆ ใช้แยกความแตกต่างของผลิตภัณฑ์และบริการของตนจากบริษัทอื่น และอ้างเป็นเครื่องหมายการค้า ที่ใดก็ตามที่ชื่อเหล่านั้นปรากฏในเอกสารของ GNOME และสมาชิกโครงการเอกสาร GNOME ได้รับทราบเกี่ยวกับเครื่องหมายการค้าเหล่านั้น ชื่อเหล่านั้นจะเขียนด้วยตัวพิมพ์ใหญ่ หรือขึ้นต้นด้วยตัวพิมพ์ใหญ่

เอกสารนี้และฉบับดัดแปลงของเอกสารนี้ เผยแพร่ภายใต้เงื่อนไขของ GNU FREE DOCUMENTATION LICENSE พร้อมด้วยความเข้าใจในสิ่งต่อไปนี้:

1. เอกสารนี้ เผยแพร่ตามสภาพที่เป็น โดยไม่มีการรับประกันใดๆ ทั้งสิ้น ไม่ว่าจะโดยชัดแจ้งหรือโดยนัย ซึ่งรวมถึงโดยไม่ได้จำกัดเพียงการรับประกันว่าเอกสารนี้หรือฉบับดัดแปลงของเอกสารนี้จะปลอดจากข้อผิดพลาดที่อาจเรียกร้องความเสียหายได้ หรือเหมาะกับวัตถุประสงค์เฉพาะใดๆ หรือไม่มีการละเมิดสิทธิ์ ความเสี่ยงทั้งหมดเกี่ยวกับคุณภาพ ความถูกต้อง และประสิทธิภาพของเอกสารนี้หรือฉบับดัดแปลงของเอกสารนี้ อยู่ที่ตัวคุณ หากมีการพิสูจน์พบว่าเอกสารนี้หรือฉบับดัดแปลงมีข้อบกพร่องในแง่ใดๆ ก็ตาม คุณ (ไม่ใช่ผู้เขียนเริ่มแรก หรือผู้ร่วมสมทบใดๆ) จะรับภาระค่าใช้จ่ายของการให้บริการ การซ่อมแซมหรือแก้ไขที่จำเป็น คำปฏิเสธความรับผิดชอบเกี่ยวกับการรับประกันนี้ เป็นส่วนสำคัญของสัญญาอนุญาตนี้ ไม่อนุญาตให้ใช้เอกสารนี้หรือฉบับดัดแปลงของเอกสารนี้ นอกจากจะอยู่ภายใต้คำปฏิเสธความรับผิดชอบนี้ และ

2. ไม่มีสภาวะใดและทฤษฎีทางกฎหมายใด ไม่ว่าจะในการล่วงละเมิด (รวมถึงการละเลย), ในสัญญา หรืออื่นๆ ที่ผู้เขียน ผู้เขียนเริ่มแรก ผู้ร่วมสมทบใดๆ หรือผู้เผยแพร่เอกสารนี้หรือฉบับดัดแปลง หรือผู้สนับสนุนแก่กลุ่มคนดังกล่าว จะมีภาระผูกพันต่อบุคคลใดในความเสียหายโดยตรง โดยอ้อม โดยพิเศษ โดยบังเอิญ หรือโดยผลพวง ของสิ่งใด รวมถึงโดยไม่จำกัดเพียงความเสียหายในเรื่องความสูญเสียเจตนาดี การสะดุดของงาน ความล้มเหลวหรือการทำงานผิดพลาดของคอมพิวเตอร์ หรือความเสียหายหรือความสูญเสียอื่นใดทั้งหมด ที่เกิดขึ้นจาก หรือเกี่ยวข้องกับการใช้เอกสารนี้หรือฉบับดัดแปลง แม้กลุ่มบุคคลเหล่านั้นจะได้รับทราบความเป็นไปได้ของความเสียหายดังกล่าวก็ตาม

Vinicius
Depizzol
vdepizzol@gmail.com
0.2
2008-01-15

Vinicius Depizzol vdepizzol@gmail.com

0.1
2007-12-16

Jaap A. Haitsma jaap@haitsma.org

Jaap A. Haitsma

## ข้อเสนอแนะ

หากพบปัญหาหรือมีข้อเสนอแนะสำหรับโปรแกรม Vinagre หรือเกี่ยวกับคู่มือนี้ กรุณาแจ้งให้เราทราบ ตามขั้นตอนใน หน้าติดต่อ Vinagre

## เกริ่นนำ

โปรแกรม Vinagre เป็นเครื่องมือแสดงพื้นโต๊ะเครื่องอื่นของเดสก์ท็อป GNOME โดยใช้ระบบ Virtual Network Computing (VNC) ในการควบคุมคอมพิวเตอร์เครื่องอื่นผ่านเครือข่าย

Vinagre มีคุณสมบัติต่าง ๆ ดังต่อไปนี้:

- เชื่อมต่อได้หลายเครื่องในขณะเดียวกัน

- จดจำการเชื่อมต่อล่าสุด และสามารถทำที่คั่นหน้าสำหรับการเชื่อมต่อไว้ได้

- สำรวจหาเซิร์ฟเวอร์ VNC ภายในเครือข่ายเดียวกัน

## เริ่มต้น

### เริ่มใช้งาน Vinagre

คุณสามารถเริ่มใช้งาน Vinagre ได้ด้วยวิธีต่างๆ ดังนี้:

เมนู โปรแกรม

  เลือก อินเทอร์เน็ต เครื่องมือแสดงพื้นโต๊ะเครื่องอื่น

บรรทัดคำสั่ง

  เรียกคำสั่งต่อไปนี้: `vinagre`

### หน้าต่างโปรแกรม Vinagre

#### หน้าต่างโปรแกรม Vinagre

แสดงหน้าต่างหลักของ vinagre

หน้าต่างโปรแกรม Vinagre ประกอบด้วยส่วนประกอบต่าง ๆ ดังนี้:

แถบเมนู

  เมนูจะประกอบด้วยคำสั่งต่าง ๆ ที่จำเป็นต่อการใช้งาน Vinagre ในการเชื่อมต่อ

แถบเครื่องมือ

  แถบเครื่องมือจะประกอบด้วยคำสั่งที่ใช้บ่อย ซึ่งเป็นคำสั่งที่มีอยู่แล้วในแถบเมนู

พื้นที่แสดงผล

  พื้นที่แสดงผลจะประกอบด้วยแท็บต่าง ๆ ของเครื่องที่ได้ทำการเชื่อมต่อไว้ พร้อมทั้งพื้นโต๊ะของเครื่องเหล่านั้น

แถบสถานะ

  แถบสถานะจะแสดงข้อมูลเกี่ยวกับสิ่งต่าง ๆ ที่ Vinagre ทำ และข้อมูลเกี่ยวกับรายการเมนูต่าง ๆ

ช่องด้านข้าง

  ช่องด้านข้างจะประกอบด้วยรายชื่อของการเชื่อมต่อที่ได้คั่นหน้าไว้

## การใช้งาน Vinagre

### การเชื่อมต่อกับเครื่องในเครือข่าย

#### การป้อนที่อยู่โฮสต์

การเชื่อมต่อไปยังเครื่องอื่น ทำได้โดยเลือก Ctrl N เครื่อง เชื่อมต่อ จะปรากฏกล่องโต้ตอบ การเชื่อมต่อ ให้คุณป้อน โฮสต์ และ พอร์ต ของเครื่องที่จะเชื่อมต่อ แล้วคลิกปุ่ม เชื่อมต่อ นอกจากนี้ คุณสามารถใช้ปุ่ม หา เพื่อเรียกดูเครื่องต่าง ๆ ที่มีอยู่ในเครือข่ายได้เช่นกัน

บางเครื่องอาจต้องการการเชื่อมแบบนิรภัย ในกรณีนี้ จะมีกล่องโต้ตอบ รหัสผ่าน ขึ้นมาเพื่อถามรหัสผ่านในการเชื่อมต่อ ถ้าคุณเลือกตัวเลือก จำรหัสผ่านนี้ไว้ โปรแกรม Vinagre จะจดจำข้อมูลรหัสลับไว้ใน เครื่องมือจัดการพวงกุญแจ

ถ้าต้องการเชื่อมต่อโฮสต์ที่คุณเคยเชื่อมต่อมาแล้ว คุณสามารถเลือกได้ในเมนู เครื่อง การเชื่อมต่อล่าสุด...

#### การเปิดแฟ้มข้อมูลการเชื่อมต่อ

บางโฮสต์อาจแจกจ่ายแฟ้มข้อมูลการเชื่อมต่อเครือข่าย (ซึ่งโดยทั่วไปจะมีนามสกุลเป็น ".vnc") แทนการอ้างที่อยู่โฮสต์และพอร์ต การเปิดใช้งานแฟ้มเชื่อมต่อดังกล่าวนี้ ทำได้โดยเลือกเมนู Ctrl O เครื่อง เปิด จะมีกล่องโต้ตอบ เลือกแฟ้ม ขึ้นมา ให้เลือกแฟ้มที่คุณต้องการเปิด จากนั้นคลิกที่ปุ่ม เปิด

คุณสามารถดับเบิลคลิกที่แฟ้มข้อมูลการเชื่อมต่อเครือข่ายในโปรแกรมจัดการแฟ้ม Nautilus เพื่อเปิดแฟ้มดังกล่าวด้วยโปรแกรม Vinagre ก็ได้

### การเพิ่มที่คั่นหน้า

การเพิ่มที่คั่นหน้าสำหรับการเชื่อมต่อที่กำลังเชื่อมต่ออยู่ ทำได้โดยเลือกเมนู Ctrl D ที่คั่นหน้า เพิ่มในที่คั่นหน้า จะมีกล่องโต้ตอบ การบันทึกที่คั่นหน้า ขึ้นมา ให้ตั้งชื่อการเชื่อมต่อนั้นแล้วคลิก ตกลง

### การลบที่คั่นหน้า

การลบที่คั่นหน้าการเชื่อมต่อ ทำได้โดยเลือก ลบ จากเมนูคลิกขวาของที่คั่นหน้าที่ต้องการในช่องด้านข้าง

### การแก้ไขรายละเอียดของที่คั่นหน้า

การแก้ไขรายละเอียดของที่คั่นหน้า เช่น ชื่อ หรือโฮสต์ ทำได้โดยเลือก แก้ไข จากเมนูคลิกขวาของที่คั่นหน้าที่ต้องการในช่องด้านข้าง

### การใช้โหมดเต็มจอ

การขยายพื้นที่การแสดงผลให้เต็มหน้าจอ ทำได้โดยเลือกเมนู F11 มุมมอง เต็มจอ ส่วนการยกเลิกการแสดงผลแบบเต็มจอ ให้กดปุ่ม F11 หรือ Ctrl Alt

### การปิดการเชื่อมต่อ

การปิดการเชื่อมต่อ ทำได้โดยเลือกเมนู เครื่อง ปิด

### การจับภาพหน้าจอ

การจับภาพหน้าจอของเครื่องที่เชื่อมต่ออยู่ ทำได้โดยเลือก เครื่อง จับภาพหน้าจอ หรือกดปุ่มรูปกล้องถ่ายรูปในแถบเครื่องมือ จะมีกล่องโต้ตอบ จับภาพหน้าจอ แสดงขึ้นมา ให้คลิกที่ปุ่ม บันทึก เพื่อบันทึกภาพหน้าจอ

## เกี่ยวกับ

โปรแกรม Vinagre พัฒนาโดย Jonh Wendell wendell@bani.com.br สำหรับข้อมูลเพิ่มเติมของ Vinagre โปรดเข้าไปที่ เว็บไซต์ของ Vinagre

หากพบปัญหาหรือมีข้อเสนอแนะสำหรับ Vinagre กรุณาแจ้งให้เราทราบได้ที่ เครื่องมือติดตามบั๊ก ของเรา

โปรแกรมนี้เผยแพร่ภายใต้เงื่อนไขของ GNU General Public License ที่เผยแพร่โดยมูลนิธิซอฟต์แวร์เสรี ไม่ว่าจะเป็นสัญญาอนุญาตรุ่นที่ 2 หรือรุ่นถัดมา (ตามแต่คุณจะเลือก) รายละเอียดของสัญญาอนุญาต สามารถอ่านได้ที่ เว็บไซต์ของ GNU หรือในแฟ้ม COPYING ที่มาพร้อมกับซอร์สโค้ดของโปรแกรมนี้